
Utangulizi 


Ndugu waislamu hakika Allaah [Subhaanahu wa Ta'ala| 
anatuamrisha tuamrishane mema na tukatazane maovu ili 
tuweze kufanikiwa. 


' Na uwe kutokana na nyinyi umma unao lingania kheri 
[Uislamu] na unao amrisha mema [Tawheed na maamrisho 
vote va Uislamu| na unakataza maovu [Ushirikina na ukafiri 
na makatazo yote ya Uıslamu]. Na hao ndio walio fanikiwa. 

| Qur'an,3: 104 | 

Mtume (s.a.w) amesema:'Vule ambaye atakae uona uovu 
basi aubadilishe kwa mkono wake;kama hawezi kufanya 
hivyo,basi akemee kwa ulimi wake;na kama hawezi kufanya 
hivyo basi na achukie moyoni mwake na huko ndio udhaifu 
zaidi wa imani”. 

| Muslim,2/22-25; Tirmidhi,9/18-19; Dawud,1128; 
Nasa'1',8/111; Majah,4013.] 


Ummah wetu umekuwa ni ummah bora juu va ummah zote 
zilizopita kwa sababu tuamrishana mema na tunakatazana 
mabava. 


"Nyinyi [Waumini wa kweli wa Tawheed] mmekuwa bora 
va umma walio tolewa watu, kwa kuwa mnaamrisha mema 
[Tawheed na maamrisho vote va Uislamu] na mnakataza 
maovu [Ushirikina na ukafiri na makatazo vote va Uislamu), 
na mnamuamini Allaah'".. 

[Quran 0 
Kuamrishana mema na kukatazana mabaya ni sifa za 
waumini. 

'Na Waumini wanaume na Waumini wanawake wao kwa wao 
ni marafiki walinzi. Huamrisha mema na hukataza maovu' 

| Qur'an,9:71( 

Ama wanafiki wao huamrisha maovu na huvakataza mema. 

'Wanaume wanaafiki na wanawake wanaafiki, wote ni hali 
moja. Huamrisha maovu na huvakataza mema (Qur'an,9:671 


Ndugu waislamu kama hatutoamrishana mema na kukatazana 
mabaya,basi tupo hatarini kupata adhabu kali kutoka kwa 
Allaah,kama zifuatazo. 


11! Tutapata adhabu kali na dua zetu hazitojibiwa. 


Mtume (s.a.w) amesema: “Naapa kwa Yule ambaye nafsi 
yangu ipo mikononi mwake, Ni lazima muamrishane mema na 
kukatazana mabaya,au[kama hamkufanya hivyo] Allaah 
hakika muda mchache tu atawaletea adhabu kutoka Kwake,na 
kisha mumuombe Yeye na asiwajibu du'aa zenu. 

| Tirmidhee (2169) Shaikh al-Albaanee amesema ni hadeeth 
'Hassanj|' 


Mtume (s.a.w) amesema: “Ikiwa maasi yatafanyika katika 
watu wowote wale,na wasiyabadilishe ingawa wanauwezo wa 
kufanya hivyo (kuyabadilisha ,kuyaondoa| ,basi Allaah muda 
mfupi tu atawaadhibu wote| wanaotenda maasi na wasiotenda | 


(Abu Dawud, 4316; Ibn Majah, 4005; Ahmed, 1/16). 


{2 t Kupata hasira na laana ya Allaah kama ilivyotokea kwa 
wana wa Israel. 


' Walilaaniwa walio kufuru miongoni mwa Wana wa Israili 
kwa ulimi wa Daud na wa Isa mwana wa Maryamu. Hayo ni 
kwa sababu waliasilAllaah na Mitume yake| na wakawa 

wanapindukia mipaka. Walikuwa hawakatazani maovu waliyo 
kuwa wakiyafanya. Hakika ni maovu yalioje mambo waliyo 
kuwa wakiyafanya ! 

[Quran 5:78- 79) 


Ndugu muislamu kuamrishana mema na kukatazana mabaya 
ni miongoni mwa matendo ya Jihad kwa ajili ya Allaah kwani 
kuna ugumu ndani yake na tunatakiwa tuwe na subra kwa 
matusi na madhara katika hili.Kama Luqmaan alivyomshauri 
mwanawe 

" Ewe mwanangu! Shika Sala, na amrisha mema, na kataza 
maovu, na subiri kwa yanayo kupata. Hayo ni katika mambo 
va kuazımıwa."[Qur'an, 31:17) 


Tunapoamrishana mema na kukatazana mabava,basi 
tusijisahau wenyewe katika utendaji kama Allaah anavyo 
tuonya vikali katika aya hizi. 

Je! Mnawaamrisha watu mema na mnajisahau nafsi zenu, na 
hali nyinyi mnasoma Kitabu? Basi je, hamzingatu ? 

| Our'an,2:44|"Enyi mlio amini! Kwa nini mnasema msiyo 
yatenda?Yanachukiza vikubwa mno kwa Allaah kuwa 
mnasema msiyo yatenda. 

[Qur'an,61:2-3"] 


Ndugu waislamu kuamrıshana mema na kukatazana mabaya 
ni kazi tukufu,hivyo wanaofanya kazi hii ni lazima wawe na 
elimu sahihi ya wanachokiamrisha au kukitataza,na wawe na 
matendo mema,na pia wawe na busara na kauli njema ili in 
shaa Allaah watu waongoke kupitia mikono yako.Allaah 
anasema: 

' Waite waelekee kwenye Njia ya Mola wako Mlezi 
[Uislamu] kwa hikimalkwa Qur'an na Sunnah] na mawaidha 
mema, na ujadiliane nao kwa namna iliyo bora. Hakika Mola 

wako Mlezi ndiye anaye mjua zaidi aliye ipotea Njia yake, na 
Yeye ndiye anaye wajua zaidi walio ongoka. 
[Qur'an,16:125] 


Bası ndugu waislamu ni wajibu wetu kuendelea kuamrishana 
mema na kukatazana mabaya.Tunamuomba Allaah atufanyie 
wepesi katika hili, Aamvn 

